एक वडा एक पार्कको स्थापना, वृद्ध, अपांग, एकल महिलाहरूलाई घरमै सामाजिक सुरक्षा भत्ता वितरण, पशुपतिनाथदेखि कागेश्वरी महादेव मन्दिरसम्म परिपथ निर्माण, स्थानीय सडक र ढल निर्माणमा जनतासँग साझेदारी, कागेश्वरी चक्रपथ मार्गको स्तरोन्नति, नगर बस सञ्चालन, प्रत्येक वडामा नगर स्वास्थ्य क्लिनिक, प्राथमिक स्वास्थ्य केन्द्रहरूको स्तरोन्नति गर्दै ५० शैयासम्मको अस्पताल सञ्चालन गर्ने उनले घोषणा गरेका छन् । त्यस्तै, सूचना प्रविधिमा आधारित सेवा प्रणाली, एकीकृत जग्गा विकासको व्यवस्थित योजनालगायतका विषय पनि प्रतिबद्धता पत्रमा उल्लेख गरेका छन् ।
